
D uoRUM  morhorum  memorahilium,  qui 
in  eundem  annum,  hic  veris,  ille  autumni 
soholes,  inciderint,  in  publicum  prodit  his- 
toria : nuda  ea,  ac  simplex  ; nidlo  orationis 
fuco,  nullis  theorice  oblectamentis  commen- 
data, De  causis,  quce  nos  plerumque  latent, 
parum  solicitus,  id  unice  volo,  doque  operam 
diligenter,  ut  ostendam,  qui  et  quales  hi 
morbi  re  ipsa  f uerint,  et  quali  ope  profli- 
gandi. Hoc  enim  mihi  persuasissimum 
habeo  conjecturalia  omnia  ac  commentitia 
adeo  non  rationali  medicince  inservire,  ut, 
ab  ipsis  artis  incunabulis  ad  hcec  usque  tem- 
pora, nulla  ei  res  majori  aut  impedimento 
fuerit,  aut  dedecori.  lique  semper  scrip- 
tores de  re  medica  optime  meruisse  visi  sunt. 


qui  nullis  hujusmodi  diverticulis  devii  ab- 
repti, sed  in  morbis  ipsis,  ipsorumque  cura- 
tionibus observandis  dejixi,  Jidis  omnia 
literis  mandarunt;  nihil,  nisi  naturam 
rerum  evidentem,  sensibusque  et  rectae  ra- 
tioni plane  obviam,  veritatemque  ipsam 
contemplati. 

Cum  id  mihi  certum  destinatumque  animo 
esset,  si  quid  in  hac  re  possem,  his  ipse  editis 
periclitatus  sum  ; plura  fortassis  identidem, 
si  hccc  arriserint,  et  si  res  ita  ferat,  daturus. 
Tu  vero  interim  vale,  et  fave. 


cn. 

DE 

t 

CATARRHO  EPIDEMICO 

An.  M.DCC.LXII. 


yEsTAS  An.  M.DCc.Lxi.  praeter 
solitum  et  sicca  fuerat  et 'calida. 
Autumnum  insequ entem,  necnon 
et  ineuntem  hiemem  pluviae  atque 
austri  eo  usque  occuparunt,  ut  ne- 
que pruinae  concrescerent,  neque 
deciderent  ullae  nives,  ad  ipsum 
Januarii  finem.  Inde,  ad  medium 
mensis  Martii,  frequens  gelu,  non 
iUud  tamen  acre  et  acutum,  nisi 
exeunte  demum  Februario ; quo 

tempore  se  invicem  insolito  more 
exceperunt  venti,  pruinas,  nives, 
pluvias,  omnes  praster  modum  ve- 
hementes. Ad  finem  Martii  tem- 
pestas humida  fuit  ac  procellosa, 
decidente  pluvia  multa,  cum  gran- 
dine. Initio  tandem  Aprilis  tem- 
pus in  siccitatem  converti  coepit. 
Coeli  calor  jam  interdiu  etiam  gra- 
vior; noctes  frigidas  ac  pruinosae. 
Mense  medio,  cum  necdum  folia 

t 

arboribus  redierant,  subito  Sol  ef- 
fulsit ardentissimus,  visque  aestus 
intempestiva  atque  intoleranda  in- 
crevit. Perpetua  fere  deinde  apri- 
citas, coelumque  sudum,  quod  vix 
ulla  nubecula  per  dies  bene  multos, 
mense  Maio,  obscuravit.  Maxi- 
mam interim  mensis  partem  Eurus, 
interdum  et  ad  Aquilonem  vergens. 

obtinuit.  His  vicibus  aer  et  a 
calore  ad  frigus,  et  a frigore  ad 
calorem  repentinas  subiit  commu- 
tationes ; et  interdum  uno  eodem - 
que  die  consuevimus  et  in  sole 
peruri,  et  in  umbra  perfrigescere. 

H^c  de  aeris  habitu,  imperfecta 
satis  atque  incondita,  ephemeridum 
fere  ad  exemplum,  breviter  praefari 
placuit,  ne  ab  aliorum  more  ac  con- 
suetudine devius  prorsus  abirem, 
quibus  solenne  est  in  rebus  hujus- 
modi dedita  opera  versari.  Rem 
vero  subtilius  persequi,  supervaca- 
neum fore  puto:  Neque  enim  un- 
quam mihi  persuasum  habui,  quor- 
sum pertineat  morborum  epidemi- 
corum originem  ad  mutabiles  ven- 
tos referre,  aut  naturam  eorum 

indolemque  ad  Barometmm  exi- 
gere. Nimirum  cum  effectibus 
nobis  praesertim  res  esse  videtur, 
non  autem  cum  causis,  quas  oc- 
cultas plerumque  sunt.  Enimvero 
si  morbus,  de  quo  in  praesentia  agi- 
tur, iis  coeli  proprietatibus,  quae 
sensibus  nostris  se  offerunt,  ortum 
suum  debuerit,  qui,  quaeso,  factum 
est,  ut  non  Homines,  loco  prox- 
imi, eodem  fere  tempore  aegro- 
taverint?  Qui  factum,  ut  morbus 
eos,  quos  millia  non  amplius  II. 
ab  hac  urbe  disjungunt,  serior 
longe,  quam  Londinenses  ipsos, 
corripuerit?  Quidnam  esse  causae 
putemus,  cur  urbem  Edinburgum 
ineunte  Maio,  aliquas  vicinae  Cum- 
briae  partes  recedente  tandem 
Junio,  nec  prius  invaserit?  Pro- 

fecto  quicquid  nobis  de  hac  omni 
quaestione  scire  conceditur,  angusta 
admodum  metitur  circumscriptio; 
et  laboribus  quibuscunque  frustra 
exantlatis,  fateamur  tandem  ne- 
cesse  est  cum  optimo  Sydenhamo — 
“ Quae  qualisque  sit  illa  aeris  dis- 
“ positio,  nos  pariter,  ac  complu- 
“ ra  alia,  circa  quae  vecors  ac  ar- 
“ rogans  philosophandum  turba 
“ nugatur,  plane  ignoramus.”  Ne- 
que sane  virum  philosophum  dede- 
cet nescire  ea  fateri  quae  nesciat, 
adhibita  modo  prius  ad  res  rite 
perpendendas  diligentia : At  in- 
cognita pro  cognitis  habere,  eaque 
incertissima  quae  sint,  pro  certis 
venditare,  id  vero  dedecet.  Sed 
ad  instituta  pergamus. 

Quarto  Aprilis  die,  tres  in  ea- 
dem domo  eodem  morbo  correpti 
sunt ; qui  quidem  morbus  die 
quarto  et  vicesimo  ejus  mensis  per 
universam  urbem  longe  lateque 
grassabatur,  neminem  fere  eximi- 
um habens.  Simul  omnis  ordinis, 
omnisque  habitus  homines,  vix  ul- 
lo discrimine,  aegrotabant;  nec  ma- 
gis quidem  molles  et  delicatuli, 
quam  quibus  firma  et  integra  vale- 
tudo. Male  erat  iis  plerumque, 
qui  aetate  jam  processerant,  praeci- 
pue senioribus  suspiriosis.  Male 
etiam  corporibus  nimium  repletis, 
et  mulieribus,  quibus  sanguis  per 
menstrua  non  respondebat.  Le- 
viter plectebantur  infantes,  et  li- 
berabantur facillime.  Servos  ut 
plurimum  hic  morbus  graviter 


habebat,  vel  quod  isti  homines  sibi 
temperare  nollent  quo  minus  ple- 
niore victu  uterentur,  cum  tan- 
quam  aegros  agere  oporteret ; vel 
quod  quies  haud  facile  contingere 
posset  laboris  necessitatem  haben- 
tibus. 

Elapso  tandem  duarum  circiter 
hebdomadarum  spatio,  pauci  ad- 
modum reperti  sunt,  quos  hoc 
malum  nulla  ex  parte  tentaverat. 
Ejus  hae  fere  erant  notae  : Alternis 
frigus  et  calor  corpus  percurrens ; 
tussicula  continua,  importuna,  alios 
statim  ab  initio,  ahos  non,  nisi 
post  biduum,  adorta,  quae  aliquan- 
do pauculum  quiddam  pituitae  te- 
nuis citabat,  interdum  arida  erat, 
et  nihil  prorsus  emoliebatur ; lassi- 

tudo,  gravitas  et  dolor  ingens  circa 
tempora  et  frontem  ; oculi  in- 
flammati, madentes,  refugientes 
lucem ; palpebrae  tumidae ; fre- 
quentia sternutamenta ; vox  obtusa. 
De  sensu  quodam  ardoris  acu- 
tissimo per  universum  iter  asperae 
arteriae  ad  ipsam  etiam  cartilaginem 
ensiformem  pertingente,  quasi  inte- 
rior cuticula  abrasa  esset,  ad  unum 
omnes  conquerebantur : Nonnulli 
etiam  de  pari  ardoris  sensu  a fauci- 
bus ad  ipsum  ventriculum,  quasi 
oesophagus  pariter  cum  aspera  arte- 
ria inflammaretur.  Vera  aliqui  et 
genuina  anginapaene  suffocabantur. 
Ad  mediam  sterni  partem  gravitas 
cum  difficultate  spirandi ; nec  non, 
urgente  tussi,  aliqua  tanquam  la- 
ceratio inter  scapulas,  complures 

vexabat.  Huc  accedebant  brachi- 
orum, crurum,  laterum  instabiles 
quaedam  atque  erraticae  punctiones. 
Interdum  frequenti  tusse  sanguis 
quoque  extundebatur ; nec  raro 
guttae  aliquae  sanguineae  ex  nari- 
bus distillare  visae  sunt.  Inter  haec 
aliquoties  febris  exaestuabat  satis  ve- 
hemens, mitior  fere  interdiu,  noc- 
tu accessiones  habens  ; interdum 
tantilla  erat  ut  vix  aut  sitim  face- 
ret, aut  impediret  cibum,  aut  som- 
num interpellaret.  7^]grotantibus 
constans  erat  perpetuumque  sudori- 
bus diffluere;  qui  quidem  vehe- 
mentissimi  prorumpere  solebant,  et 
aliquando  morbum  solvere,  saltem 
reddere  mitiorem.  Sitis  haud  val- 
de fauces  urgebat ; universis  au- 

tem"  lingua  muco  albissimo  obsita 
erat,  et  tanquam  lactis  cremore 
imbuta.  Color  habitusque  sangui- 
nis, e vena  detracti,  pro  diversa 
asgrorum  natura,  varios  se  praebu- 
erunt. Urina  fere  in  principio  bi- 
liosa processit,  in  augmento  mate- 
riam furfuraceam  aut  lateritiam 
desidentem  ostendit.  In  omnibus 
animi  demissio,  viriumque  defectus 
major  longe  quam  pro  morbi  ra- 
tione. Tarde  admodum  ad  sani- 
tatem restituti  sunt  quam  plurimi ; 
tusse  nimirum  et  febricula,  reliquiis 


* Idem  in  duobus  morbis  epidemicis,  huic 
nostro  consimilibus,  observavit  olim  Jo.  Hux- 
ham.  Vide  observationum  de  aere  et  morbis 
epidemicis,  vol,  i.  p.  80,  et  vol.  ii.  p.  100. 

rnali  aegre  discutiendis,  per  men- 
ses aliquot,  imo  etiam  nonnulli  per 
annum  integrum,  confecti  atque 
languentes.  Aliquos,  adversa  vale- 
tudine diu  colluctatos,  phthisis  tan- 
dem pulmonalis  absumpsit.  Mul- 
tos, postquam  jam  ad  caetera  con- 
valuissent, dolor  admodum  mo- 
lestus aut  in  laterum  alterutro,  aut 
in  aliqua  abdominis  parte,  longo 
tempore  fatigavit.  Animadversum 
est  Londini,  plurimas  mulieres,  hoc 
morbo,  vel  reliquiis  ejus  aegrotan- 
tes, abortum  fecisse,  aut  ante  diem 
peperisse. 

Alios  primum  et  cum  impetu 
invasit  gravissimus  artuum  omnium 
et  capitis  dolor;  sensus  lassitudinis; 
vehemens  febris;  levia  autem  vel 

catarrhi  vel  peripneumoniae  comi- 
tata sunt  signa.  Eos,  prae  caeteris, 
tam  male  habebat  anxietas  atque 
angustia  praecordiorum,  ut  exan- 
themata aliqua  jamjam  proruptura 
viderentur.  Id  vero,  Londini,  ra- 
rius evenit,  quantum  aut  ipse  vidi, 
aut  percontationibus  reperire  po- 
tui.* 


* Servus  quidam  L.  annorum,  firmi  habi- 
tus, hoc  morbo  decubuit.  Sanguine  jam 
quater  detracto,  per  universum  corpus  se  os- 
tenderuntexanthemata,quod  dicitur,  miliaria. 
Nihilominus  tamen  immutata  perstitit  pulsus 
durities,  eadem  tussis,  eadem  spirandi  diffi- 
cultas, idem  dolor,  Necesse  igitur  fuit,  nulla 
exanthematum  ratione  habita,  venam  iterum 
atque  iterum,  et  tandem  usque  ad  octavam 
vicem  pertundere.  Hoc  facto,  febris  in  inter- 
mittentem abiit,  et  cortici  peruviano  cessit 
quam  facillime.  Iste  autem  vir,  annis  jam 

Ad  hunc  fere  modum  se  habuit 
morbus;  qui  quidem  intra  quar- 
tum plerumque  diem  curationi  ces- 
sit, crassiori  pituita  tussiendo  eges- 
ta. Plus  vero  negotii  fuit,  et  plus 
periculi,  ubi,  concitatiori  facta  fe- 
bre, et  tussicula  magis  importuna, 
morbi  jam  vis  in  justam  peripneu- 
moniam  exarserat ; qua  plurimi 
sunt  conflictati.  Huic  autem  ma- 
lo opportuniores  fuerunt  homines 
gulae  dediti,  plenioris  aut  corrupti 
habitus ; senes, *  * quibus  spiritus 

fere  II.  elapsis,  si  frigus  aliquando  colligat, 
de  dolore  quodam,  inter  costas,  juxta  dorsi 
spinam,  molestissimo,  qui  huic  morbo  ortum 
debuit,  etiamnura  queritur. 

* Asthmate  laborantibus  si  pleuritis  vel 
peripneumonia  supervenerit,  fere  semper  mo- 
riuntur. Vide  G.  Baglivi  praxeos  medicae 
lib.  1. 

difficultas  inveteraverat;  quotquot 
denique  prima  morbi  indicia  neg- 
lectui habentes,  frigori  se  et  labori 
temere  objecerant. 

Aliquos,  ipso  statim  ab  initio, 
vera  adorta  est  peripneumonia ; 
quod  tamen  ruri  saepius,  quam 
inter  urbanos,  obtigisse  comper- 
tum est.  Ibi,  in  locis  quibusdam 
ab  urbe  remotioribus,  istam  fuisse 
mali  epidemici  proprietatem,  per 
li teras  nobis  nuntiatum  est.  Nec 
peripneumonia  solum,  sed  angina 
etiam  passim  dominabatur;  et  ita 
dominabatur,  ut  neque  sexui, 
neque  aetati  parceret.  Ii  autem 
gravissime  aegrotabant,  quibus  oti- 
um, ut  sibi  consulerent,  nullum 
fuit ; maxime  quibus  quotidiani 

laboris  pensum  sub  Dio  peragen- 
dum. In  hos  utique  tam  saeva 
erat  pestilentia,  ut  quamplurimos, 
intra  quartum  diem,  ineluctabili 
morte  abstulerit.* 

Neque  tamen  adeo  constanti 
lege  ad  inflammationem  spectavit 
hoc  malum,  ut  non  aliquando  (ra- 
rius tamen)  se  in  febriculae  lentae 
faciem  indueret,  et  ad  id  morbi 
genus  propius  accedere  videretur, 
quem  Antiqui  cardiacum  appella- 


* Dum  in  oppidulis,  juxta  urbem  Lincol- 
niam,  maxime  editis,  catarrhus  ille  epidemi- 
cus, qualem  descripsimus,  mense  Maio,  mi- 
tissimum se  et  maximetractabilem  prastabat, 
in  pagis  demissioribus,  vicinis,  incredibilem 
ediderunt  stragem  anginae,  pleuritides,  pe- 
ripneumoniae.  Remediorum  instar  omnium 

runt.  Aliquando  etiam  circuitum' 
habere  consuevit,  atque  hoc  gyro, 
ut  altero  quoque  die  reverteretur. 
Neque  id  sane  miretur  quisquam : 
quandoquidem  enim  corpora  hu- 
mana tantum  inter  se  differunt, 
vix  fieri  potest,  quin  ab  iisdem 
causis  alio  atque  alio  more  affici- 
antur. Num  variolae,  num  morbilli, 
aut  alia  corporis  mala,  quotquot 
contagione  spargi  solent,  effectus 
eosdem  semper  edunt,  aut  perpe- 
tuis ullis  conditionibus  subjici  se 


fuit,  sanguinem  promptissime  et  larga  copia 
detrahere.  Id  neglectum  protinus  inseque- 
bantur alvi  fluxus,  et  tormina,  corporibus 
etiam  firmissimis  cita  ac  certa  pernicies.  Ho- 
rum me  certiorem  fecit  medicus  in  primis 
ingeniosus,  quo  familiari  utor,  Robertus  Pe- 
trie  Lincolniensis. 

patiuntur  ? Annon  febres,  nunc 
inflammatoria,  nunc  putrida,  nunc 
nervosa,  (vitia  inter  se  immane 
quantum  discrepantia)  derivantur 
saepissime  ab  eodem  fonte  pesti- 
lentias ? 

Q^uon  ad  curationem  morbi, 
quem  delineavimus,  pertinet,  quic- 
quid  de  hac  re  aut  usus  mihi  com- 
probaverit, aut  didicerim  ab  aliis, 
ordine  jam  exponam.  Et  saepe  qui- 
dem haud  magna  mole  pugnatum 
est.  Morbo  enim  invadente,  plu- 
rimis hominibus  saluti  fuit  domi 
se  continuisse;  omnimodo  frigora 
et  lassitudinem  evitasse;  negotio- 
sam omnem  actionem  circumci- 
disse , et  simul  curioso  victu  ca- 
visse,  ne  inutilis  materia  corpori 

superesset.  Si  quos  autem  vel  fe» 
bris  vehementior,  vel  dolor  aliquis 
laterum,  vel  spirandi  difficultas 
infestaret,  iis  protinus,  et  mora 
nulla,  sanguis  mitti  debuit,  habi- 
ta semper  virium  ratione.  Si  ex 
vena  sanguinem  mitti  vires  non 
paterentur,  saltem  confugiendum 
fuit  ad  levius  illud  praesidium,  cu- 
curbitulas, sic  ut  cutis  quoque  in- 
cideretur. Aliqua  enim  sanguinis 
detractio,  in  principio,  perraro  in- 
utilis fuit.  Aliquando  etiam  usu 
venit,  ut  sanguinem  copiose  pro- 
fundere oporteret,  quo  vitae  peri- 
clitanti consuleretur.  Saepe  enim 
internae  suppurationes  aegrum,  nec 
opinantem,  oppresserunt;  et  inde 
praeceps  periculum.  Hoc  plane 
mihi  compertum  habeo,  anxie- 

tatem  istam  atque  languorem,  sig- 
na morbi,  quod  dicimus,  patho- 
gnomonica,  improvidos  quosdam 
in  malam  fraudem  induxisse;  par- 
cos utique  in  exinaniendo  corpore, 
in  calefaciendo  nimios. 

Det  r ac  t o sanguine,  alvum 
lotionibus  ducere  proximum  fuit; 
quod  remedii  genus  plurimum  le- 
vamenti attulit  per  omnem  mor- 
bi decursum.  Dejectiones  enim 
id  agere  visas  sunt,  ut  bilis  illa 
omnis,  quam  majori  jam  copia 
frequens  tussis,  nixusque  ad  vo- 
mendum exprimebant,  ex  intesti- 
nis  continuo  eliceretur;  unde  ca- 
lor et  inquietudo,  febris  comites, 
minuebantur.  Quicquid  autem 
causte  fuerit,  in  dubio  non  est, 

C 2 


20 


quin  remedia,  ventrem  laxantia, 
plus  in  morbo  isto  profecerint, 
quam  alia  cujuscunque  generis 
auxilia,  si  modo  solam  sanguinis 
detractionem  excipias.  Quin  et 
Natura  hanc  nobis  curandi  viam 
monstravit;  quas  quidem  aliquan- 
do vomitus  biliosi  ope,  aliquando 
biliosae  dejectionis,  aegros  ipsa  li- 
beravit. 

Medicamenta  dare,  sudori  mo- 
vendo apta,  haud  unquam  salu- 
tare fuit,  interdum  etiam  plus- 
quam  inutile : calorem  enim  con- 
suerunt illa  intendere,  per  se  plus 
aequo  vehementem.  Satius  om- 
nino aegrotanti,  ut  in  lecto  con- 
quiesceret, ac  dilutissima  se  aliqua 
et  tepida  potione  prolueret. 

Nec  alienum  fuit  paulatim  de- 
lingere oleum,  et  alia  istiusmodi 
assumere,  quae  laevare  id  quod  ex- 
asperatum est,  quae  emollire  tussi- 
culam, quae  sputa  evocare  solent. 
In  his  tamen  haud  multum  auxilii 
fuit;  uti  quidem  neque  in  nitro, 
aut  in  vulgatissimo  illo  remedio, 
sale  absinthii  cum  succo  limonio- 
rum. Nihilominus  tamen  vel 
imbecilla  remedia  praestat  aliquan- 
do potius  experiri,  quam  nulla. 
Tussis  etiam,  noctu  fere  quam 
interdiu  molestior,  opii  pauxillulo 
sub  noctem  coerceri  debuit.  Ve- 
rum sive  exspuendi,  spirandi  ve 
difficultas,  seu  dolor  pectoris,  aut 
capitis  infestaret,  emplastra  vesi- 
catoria  expeditissimum  auxilium 
praestiterunt.  Eadem,  in  dolore 

laterum,  lateribus  ipsis,  pro  more, 
imposita,  mirum  quantum  leva- 
runt et  dolorem  et  tussiculam.  Im- 
petus autem  materiae  pulmonem 
vexantis,  maturius  evocabatur,  si 
ante  adhibitae  fuissent  cucurbi- 
tulae. 

Alia  longe  atque  dissimili  cu- 
ratione opus  fuit,  ubi  morbus  jam 
in  lentam  febriculam  degenerave- 
rat, continuam  eam  fere  cum  ac- 
cessionibus. Jam  nimiae  debilitati 
jacentis,  et  languenti  stomacho 
succurrendum  fuit.  Adjicienda 
vis  arteriis ; toti  corpori  fultura. 
His  in  casibus  cortex  peruvianus, 
subinde  et  liberaliter  datus,  raro 
spem  nostram  fefellit.  Protinus 
utique  arteriarum  exigui  imbecil- 

lique  pulsus,  tussicula,  prsecordi- 
orum  anxietas,  suspiria,  tremores, 
vertigines,  animique  deliquia  no- 
bili antidoto  concesserunt.  Opor- 
tebat autem  iisdem  ipsis  auxiliis 
tueri  valetudinem,  quibus  est  red- 
dita. 

Idem  hic  morbus,  eodem  vere, 
universam  fere  Europam  peragra- 
vit;* civitati  Venetum  prae  aliis 


* Occipiebat  morbus  Vratislaviae  exeunte 
Februario,  ibique  per  II.  circiter  menses  eo 
usque  saeviit,  ut  funera  a XXX.  vel  XL., 
assueto  scilicet  numero,  ad  CL.  singulis 
hebdomadis,  adauxerit.  Id  testatur  celebris 
Vratislaviae  Medicus,  Jackwitz.  Vindebo- 
nam  sub  finem  Martii  invasit ; (prout  rem 
narrat  Carolus  Mertens  legato  Russico,  ista 

locis  pestifems.  In  hac  regione 
serius,  in  illa  maturius  se  ostendit ; 
nusquam  vero  gentium,  quantum 
scio,  vel  ante  Februarium,  vel 
post  Julium.  Dum  vero  quaqua- 


in  urbe  agenti,  medicus  domesticus)  atque 
ibi  eandem  fere  proprietatem  habuit  quam 
apud  nos  Londinenses.  Cothenius  autem, 
Regis  Borussise  Archiater,  eundem  refert,  in 
Ducatu  Magdeburgico,  mense  primum  Aprili 
se  exhibuisse ; neque  in  ista  regione,  multis 
exitio  fuisse.  Haec  viro  experientissimo,  Jo- 
anni  Pringle,  accepta  refero  ; qui  omnia,  de 
hoc  argumento,  aut  a se  animadversa,  aut 
exterorum  literis  allata,  me  1 libenter  docuit. 
Hamburgenses  etiam  initio  Aprilis  aegrota- 
runt;  id  quod  duorum  virorum  excellentium 
(C.  Rose,  et  J.  A.  H.  Reimari)  mihi  con- 
firmarunt epistolae.  At  in  mari  Mediterra- 
neo, apud  nautas  Britannos,  non  nisi  mense 
demum  Julio  pestem  hanc  invaluisse  acce- 
pimus. 

versum  saeviret,  Lutetiam  Parisio- 
rum, et  regionem,  urbi  isti  sub- 
jacentem, ne  quidem  attigit.  Id 
quod  a viris  fide  dignis  didici- 
mus.* 

OpERiE  fore  pretium  judicavi 


* In  cliartula,  quam  Galli  la  Gazette  de 
France  vocant,  describitur  historia  morbi  sa- 
tis accurata,  qui,  mense  Junio,  non  quidem 
aliquam  Galbarum  partem,  sed  Argentora- 
tum, reliquamque  omnem  Alsatiam  vexasse 
dicitur,  Pendant  le  mois  demier,  il  a regne, 
tant  d Strasbourg  que  dans  le  reste  de  fAlsace, 
une  maladie,  qui  a ete  presque  generale.  Elie 
a eu,  pour  symptomes,  des  frissons  par  toui 
le  corps,  un  grand  abattement,  un  violent  mal 
de  gorge,  une  douleur  de  tke  tres-aigue,  une 
loux  seche  et frequente,  et  une  respiration  dif- 
ficile. Toutes  les  personnes,  qui  en  ont  ete  at- 
taques,  ont  eu  la  fievre  plus  ou  moins  forte,  et 

anquirere,  an  catarrhus  hic  epi- 
demicus certo  aliquo  progrediundi 
ordine  ab  alia  ad  aliam  insulae  no- 
strae partem  transierit;  an  scilicet 
ab  oriente  sole  ad  occidentem,  a 
septentrionalibus  locis  meridiem 


les  accidens  ont  varie  suivant  les  dispositions 
interieiires;  mais  tous  les  malades  ont  ressenti 
des  doideurs  dans  toiis  les  membres.  La  plu- 
part  ont  ete  gueris  par  des  sueurs  abondantes. 
On  a ete  ohlige  defaire  des  saigneesdu  bras  ou 
du  pied  d quelques-uns.  La  maladie  a fini 
quelquefois  par  une  expectoration  copieuse,  et 
a ete  terminee  en  general  par  un  ou  deux  pur- 
gatifs.  Ckez  quelques  sujets,  elle  a degeneri 
en  pleuresie  ou  en  peripneumonie , mais  c'a  ete 
leur  faute,  et  parcequ^ils  nont  pas  voulu  s'al- 
liter  assez-tbt.  Quelques  ^oldats  de  la  Gar- 
nison,  qui  ont  craint  d' aller  d VHopital,  ont  ete 
aussi  les  victimes  de  leur  repugnance^ 
Gazette  de  France  du  5 Juillet,  m.dcc.lxii. 

versus,  3,n  vero  motu  contrario 
iter  fecerit.  Percontando  autem 
didici  nullam  eum  uspiam  legem 
servasse,  cursumque  suum  incer- 
tum more  quodam  desultorio  per- 
egisse ; urbes  vero  et  majora  op- 
pida, incolarum  multitudine  con- 
ferta, ubique  citius  infestasse, 
quam  circumjacentes  pagos.  An 
contagiosus  fuerit  necne,  nihil 
equidem  certi  affirmo.  Hoc  sal- 
tem constat,  morbum  omnino  in 
Britannia  incognitum  fuisse,  pri- 
usquam Londinenses  invaserat; 
multisque  in  oppidis,  qui  primi 
asgrotaverint,  eos  nuper  a Londino 
advenas  accessisse." 


* Id  nempe  animadversum  est  Norvici, 
Lincolniae,  Leicestriae,  atque  Excestriae. 

In  hac  urbe,  si  tabulis  publicis 
fides  sit  habenda,  funera  solitum 
numerum  haud  multum  supera- 
runt, hoc  morbo  regnante.  Tem- 
pore quo  idem"  Mancestriae  obti- 
nebat, ibi  (dictu  mirum)  solito 
etiam  pauciores  mortui  sunt.  Con- 
tra autem  Nor  vici,  testante  medico 
egregio  Gulielmo  Offley,  qui  mor- 
bum, ista  in  urbe  ter  saevientem, 
curaverit,  plures  longe  illi  succu- 
buerunt, quam  quos  similis  om- 
nino pestis  an.  m.dcc.xxxiii. + 
aut  gravior  illa,  in^iienza  dicta. 


* Id  didici  ex  literis  periti  admodum  Chi- 
rurgi, C.White. 

i'  Jo,  Huxhanr  observat,  de  aere  et  morb. 
epid.  vol.  I,  p.  80. 

Medical  Essays,  published  at  Edinburgh, 
Vol.  ii.  p.  28. 

an.  M.Dcc.xLTiT.*  e medio  sustu- 
lerit. 

In  hac  omni  narratione,  nihil 
reconditum  aut  exquisitum  de  in- 
dustria sectatus  sum.  Satis  habui, 
ut  res  ipsa,  prout  se  habuerit,  dilu- 
cide, et  cum  fide  describeretur ; et 
(quod  praefiscine  dicam)  ut  justa 
aliqua  tum  morbi,  tum  curationis, 
etsi  vulgatae  satis  et  quotidianae, 
memoria  exstaret. 


* Jo.  Huxham  obsei^vat.  &c.  vol.  ii.  p.  100. 


DE 


DYSENTERIA  LONDINENSI 
An.  M.DCC.LXII. 


Sub  exitum  mensis  Julii,  An. 
M.DCC.LXII.  Dysenteria  epidemi- 
ca incolas  Londinenses  invasit ; 
morbi  genus,  hac  in  civitate  no- 
vum fere,  aut  nuperis  saltem 
annis  inauditum.  Praecesserat  aes- 
tuosa admodum  et  sicca  tempes- 
tas; pluviae  autem  nonnullae  pau- 
cis jam  diebus  deciderant.  Ea 
pestis,  toto  autumni  tempore  ad 
Novembrem  usque  grassata,  ingen- 
tem hominum  numerum  exercuit; 

magis  quidem  pauperum  aediculas 
infestans,  quam  civium  potentio- 
rum  domos ; infantibus,  puerili - 
que  aetati,  quam  adultae  gravior ; 
mollioribus  corporibus,  iisque  qui- 
bus frequens  adversa  valetudo, 
quam  duris  atque  robustis  plerum- 
que inimicior. 

De  hoc  morbo  pauca  quaedam 
scripturus,  aegros  primum  ipsos 
lectori  ob  oculos  sistam,  variis 
ejus  affectibus,  variis  dolorum  mi- 
seriis laborantes ; deinde  ad  ea 
transibo  explicanda,  quae  experi- 
mentum in  ipsis  curationibus  do- 
cuerit atque  approbarit. 

Accessum  mali  significabat  sae- 
pius (neque  enim  id  perpetuum 

^erat)  sensus  quidam  frigoris  extre- 
mas partes  membrorum  permean- 
tis. Hunc  protinus  insequebantur 
capitis  vertigo,  oculorum  caligines, 
stomachi  nausea,  amari  ructus  cum 
gravitate  praecordiorum,  vomitus- 
que virescentis,  aut  flavescentis, 
aut  etiam  rufae  materiae ; mox  ve- 
hemens intestinorum  inflatio,  vehe- 
mens dolor  modo  supra  umbili- 
cum, modo  sub  umbilico;  deni- 
que, haud  longo  intervallo,  alvi 
profusio  repentina,  biliosa,  pejoris 
odoris  quam  ex  consuetudine.  In- 
de vero  parum  allevamenti;  sed 
omnia  in  deterius  ruere.  Inten- 
debantur tormina  fixa,  jam  et  ha- 
bitantia in  imo  ventre,  paulum 
super  ossa  pubis,  et  in  ea  dorsi 
parte,  quae  flexionibus  intestini 


i) 

coli  exadvorsum  sita  est.  Atque 
hinc  ortus  est  constans  quidam  ad 
desidendum  nixus,  eo  magis  ex- 
crucians, quia  inexpugnabilis  prae 
impotentia  desidendi.  Descende- 
bant enim  non  ex  cibo  recte  cocta, 
sed  nunc  pituitae  mucisque  similia; 
nunc,  instar  aquae,  in  qua  caro  re- 
cens lota  fuerit,  leviter  subcruenta, 
inodora;  nunc  quasi  filamenta  san- 
guinis muco  intertexta;  quin  et 
purus  interdum  eruor;  interdum, 
morbo  ingravescente,  putris  sanies. 
Dolores  paulo  ante  excretionem 
acerrimi  erant ; requies  a dolore 
aut  nulla,  aut  exigua  ea  et  fallax, 
novis  cruciatibus  illico  interpel- 
landa. Vigilia  nocte  fere  et  die 
continuata.  Inflatio  abdominis 
universis  constans,  et  vix  cum 

morbo  ipso  profliganda.  De  vis- 
cerum depressione  omnes  uno  ore 
conquerebantur ; plurimi  etiam, 
quasi  sentirent  aliquod  tanquam 
corporis  solidioris,  quod,  cum  pon- 
dere et  mole  sua  urgeret,  ad  de- 
jectionem provocaret. " Quibus- 
dam nausea  et  vomitio  'molestae 
erant;  sed  non  item  omnibus:  vix 
autem  unus  quisquam  repertus  est, 
qui  febre,  fastidio,  et  insomnia 
vacaret.  Nonnullos  insuper  vexa- 
bat ipsius  ani  prolapsus,  et  dijfficul- 
tas  urinae,  molestissimum  malum,  t 

* Vide  Cael.  Aurei,  de  morb.  chron.  lib.  iv, 
cap.  vi. 

i*  Urina  plerumque  erat  plane  suppressa, 
ut  intra  sex,  octo,  decem,  vel  quatuordecim 
dies  vix  guttam  emitterent.  Vide  Jo.  Hartm. 
Degneri  Hist.  Med.  de  Dysenteria,  &c.  qu* 
Neomagi  grassata  fuit  A.  1736,  pag.  17. 

D 2 

Quibusdam  urina  vix  fluxit  per 
biduum.  Nec  lumbricos  aliquos 
teretes,  inclinato  morbo,  excludere, 
aut  insolens  erat,  aut  mali  augurii. 
Cuidam,  postquam  morbus  videre- 
tur abiturus,  abcessus  alicubi  in  in- 
testinis factus  est;  unde  profluxit 
pus,  adjuncta  debilitate,  nausea, 
febricula.  Hic  tamen  restitutus  est 
In  puero,  XIV.  annorum,  in  ipsam, 
quod  mireris,  maniam  exiit  haec 
Dysenteria,  teste  summo  ac  singu- 
dari  viro,  Gulielmo  Heberden.* * 


* Corpora  illa  adiposa,  (reart  a-vyyiowivTi 

*x£Xa)  membranea,  ac  carnosa,  quse,  in  hoc 
morbo,  simul  ciim  sanguine,  solent  descen- 
dere, non  semper  exulcerari  intestina,  secun- 
dum veterum  de  hac  re  sententiam,  signi- 
ficant ; neque  enim  ea  semper  sunt,  quae 
videntur.  Originem  horum  corporum,  pro 

Morbus  autem  minime  uniformi 
tenore  procedebat,  sed  in  diversis 


suo  more,  feliciter  exponit  vir  arte  anatomica 
excellens,  Jo.  Bapt.  Morgagnus;  cui  sane 
multum  debemus  tum  ob  alia  plurima,  tum 
ob  egregium  illud  opus,  quo  rem  medicam 
nuperrime  locupletavit.  “ Scilicet  ut  irri- 
tatae vesicae  glandulae,  sic  glandulae  quoque 
intestinorum  plus  secernunt  humoris  sui, 
eumque  non  qualem  solent,  cum  recte  valent. 
Itaque  mucosa  et  albida  utrobique  apparet 
materia.  Quod  si  insuper  ea  in  sanguine 
dispositio  sit,  ut  facile  in  polypos  coalescat, 
erit  ille  humor  magis  ad  concrescendum 
pronus,  eoque  magis,  ubi  ejusmodi  sanguis 
in  cavum  intestinorum  aut  exucjans,  aut  ef- 
fusus ad  illum  se  addiderit.  Sic  enim  dum 
sanguinis  pars  in  coli  intestini  cellulis  resti- 
tabit, secedente  aquea,  et  subsidente  rubra 
portione,  ese,  quae  relinquentur,  sanguinis, 
ut  vocant,  fibrae,  facile  poterunt  in  concre- 
tiones polyposas  compingi,  quae  sua  albedine 
ut  toties  olim  in  corde  et  vasis  fucum  fece- 

corporibus  aliam  atque  aliam  spe- 
ciem induebat;  primis  aliquando 
diebus  nullo  negotio  discutien- 
dus, in  longum  aliquando  tractus. 
Primo  neglectus,  tractatu  asperior 
occurrebat:  etenim  corpus,  exte- 
nuatum atque  confectum,  ut  morbo 


runt,  et  pro  pinguedine  acceptae  sunt,  ita, 
mox  cura  recrementis  detrusae,  hic  quoque 
pro  pinguedine  haberi  poterunt. — Hinc  et 
origo  intelligitur  ramentorum,  et  grandium, 
quae  egeri  dictae  sunt,  membranarum,  facil- 
lime autem  quorundam  ex  illis  aliis  corpori- 
bus, quae  carnosa  a Celso  sunt  appellata;  si 
videlicet  non  tota  rubra  sanguinis  portio  sit 
ex  ejus  albis  cohaerentibus  fibris  expressa. 
Unde  etiam  intelligas  licet,  quam  caute  uti 
oporteat  illa  Hippocratis  praedictione  : Dys- 
enteria laboranti  si  veluti  caruncidee  exeunt, 
lethale.’^  Vide  Jo.  Bapt.  Morgagni  de  sed.  et 
caus.  morborum,  epist.  xxxi. 

ferendo  impar  erat,  ita  ipsi  impar 
curationi.  Itaque  optimum  erat 
occurrere  ipsis  principiis,  atque 
auxilia  mature  praeripere.  In  hoc 
enim  corporis  affectu  aliquod  certe 
in  medicina  opis  est,  haud  multum 
in  naturae  beneficio. 

Raro  ex  hoc  emerserunt  malo, 
qui  magnam  aliquam  sinceri  san- 
guinis copiam  ex  intestinis  profu- 
derant, et  postea  frigidas  extremas 
partes  haberent.  Neque  fallax  pe- 
riculi nota,  abdomen  tumidum, 
intentum,  tractanti  resistens.  Spem 
fuisse  in  angusto,  ostendebant  sitis 
immodica;  lingua  arida,  ac  scabra, 
colore  cinereo  aut  livido ; aphthae ; 
singultus.  Conclamatum  autem 
omnino  erat,  si  deglutire  nihil 

possent,  aut  aquam  foetidam  ex  ano 
redderent.* 

Non  deerant,  qui,  hoc  morbo 
confecti,  inciderent  in  laevitatem 
intestinorum,  vix  ulla  medicina 
corrigendam.  Plurimos,  in  iis 
senes  in  primis,  diu  moleste  habuit 
fluxus  alvi  purulentus,  exulceratis 
intestinis,  ut  videtur,  ortus.  At- 
que hi  fere  in  ultimam  corporis 
infirmitatem  redacti,  lenta  morte 
minutatim  absumebantur.  “Fyioxq  Ss 
hoocXbeq,  KOii  k 


^ Si  singultus  accedat,  lethale ; si  angina, 
lethale ; si  vero  accedat  difficultas  degluti- 
eiidi,  mortem  imminentem  praenuntia  adstan- 
tibus,  G.  Baglivi  praxeos  medicae  lib.  1.' 
i*  Aretaei  Cappadocis  cap.  Trfp»  ^va-iuTs^m. 

Neque  animadversione  indig- 
num videtur,  morbo  per  populum 
grassante,  plurimos  passim  interea 
variis  stomachi  ventrisque  vitiis 
laborasse,  qui  tamen  Dysenterici 
haud  plane  evaserunt;  sed,  post 
dejectiones  aliquot  biliosas,  sponte 
sua,  absque  omni  remediorum  ope, 
plerumque  convalescebant. 

Quicunque  fructus  aut  aestivos, 
aut  autumnales  immodice  assump- 
serant, vel  nulla  tentabantur  Dys- 
enteria, vel,  si  tentarentur,  levis- 
sime aegrotabant.  Quod  quidem 
nullo  modo  praetermittendum  vi- 
detur, cum  plurimi  scriptores  in 
animum  induxerint,  morbum,  de 
quo  agitur,  ipsis  hisce  fructibus 
ortum  saepe  debuisse.  Inde  vero 

nihil  noxae  fuisse,  testatur  haud 
dubia  experientiae  fides.  Immo 
et  ab  aliis  accepimus,  eos  etiam 
praesenti  et  saevienti  morbo  ali- 
quando in  remedium  cessisse.  Ne- 
que hercule  ista  curatio  nova  est, 
aut  antiquioribus  medicis  incog- 
nita : cum  Alexander  Trallianus 
memoriae  tradiderit  quosdam,  suo 
tempore,  damascenis,  uvisque  avide 
devoratis,  celeriter  fuisse  ad  sani- 
tatem perductos.  “ xwqlq 

hoLixloKr[VOL  xqpL^ivTQLQ  jtXshm,  Kai  xeXdoQ 

al^itaoxaq  aivxolq  xr[q 
Kox^ov  Koii  aXXovq 

GxotffuXouq  XGc^iXoXXcaq 


* Vide  Alexandri  Tralliani  lib.  viii.  pag. 
458,  edit.  Basii. 

Pronum  jam  hinc  ad  remedia 
transitum  facturus  quae  proponam, 
ejusmodi  habenda  sunt,  non  ut  ea 
semper  et  in  omni  Dysenterico, 
sed  plerumque  et  longe  majori, 
quod  aiunt,  ex  parte  respondisse 
testis  sim.  Utcunque  enim  summi 
auctores  alia  atque  alia,  ad  hunc 
morbum  profligandum,  tanquam 
sola  ac  specifica  venditarint,  id 
demum  de  quavis  medendi  me- 
thodo vere  fatendum  est,  quod 
Celsus  de  arte  ipsa  conjecturali 
dixerit;  ‘‘  rationem  ejus  talem 
esse,  ut,  cum  saepius  aliquando 
responderit,  interdum  tamen  fallat.” 

Sanguinis  detractionem  super- 
vacuam fore,  medicis  insedit  diu 
inveteravitque  male  fundata,  male 

ominata  opinio.  Id  vero  auxi- 
lium, inter  initia,  maxime  signa 
aliqua  inflammationis  si  adessent, 
nunquam  alienum  deprehendi.  Ite- 
rari vero  oporteret  necne,  non, 
nisi  ex  corporis  habitu,  et  ex  ra- 
tione vel  adauctae  vel  levatae  febris, 
colligendum.  Firmis  adhuc  viri- 
bus, atque  constanti  aetate,  into- 
lerabilis aliquis  dolor,  aut  effer- 
vescens febrilis  aestus  id  praesidii 
genus  nullo  non  morbi  tempore 
flagitabat.  Neque  enim  prudentis 
est  ac  circumspecti  medici,  timere 
ne  imbecillum  reddat  aegrotantem, 
cum  capitis  res  agatur. 

Vomitu  autem  fere  semper 
utendum  erat;  in  his  morbis  per- 
quam necessario,  quos  bilis  con- 

citaverit,  Celso  auctore.  Inter  ea 
vero  medicamenta,  quae  vomitus 
causa  adhibentur,  tartarum  eme- 
ticum, aqua  dilutum  plurima, 
praestantissimum  longe  visum  est. 
Mirum  est  sane,  quantum  inde 
materiae  flavae  ac  viridis  sursum 
egeri  soleret,  et  quanto  cum  leva- 
mine aegrotantium.  Nec  nihil  ad- 
juvabat benignus  ille,  et  per  omnia 
aequabiliter  membra  diffusus,  su- 
dor, qui  vomitum,  hoc  remedio 
evocatum,  insequebatur.  Radix 
quidem  illa  Brasiliensis,  ipecaco- 
anha  dicta,  raro  stimuli  satis  ven- 
triculo admovere  potuit.  Opus 
visum  est  acriore  aliquo  medica- 
mento ; quod  pleniorem  vomitum 
solicitaret,  et  • quod  colluvionem, 
intus  residentem,  concuteret  va- 

lentius  atque  exturbaret.  Haud 
equidem  ignoro  radicem  eam  “ spe- 
cificum et  ferme  infallibile  re- 
medium in  fluxibus  dysentericis* 
audire:”  Nec  me  latet,  nonnullos 
virtutem  quandam  in  ea  alexi- 
pharmacam  agnovisse,  qua  scilicet 
veneno  omni,  et  omni  malignitati 
resistat.  Nondum  autem  expe- 
rientia edoctus  sum,  alia  unquam 
ratione  prodesse  meram  ipecacoan- 
ham,  quam  quia  vomitum  moveat. 
Etenim  si,  ut  t Gulielmo  Pisoni 
visum  est,  “ vim  quoque  astric- 
tivam  post  se  relinquat,  omnino. 


* G.  Baglivi  praxeos  medicae  lib.  1.  de 
diarrhoea  et  dysenteria. 

t Gulielmi  Pisonis  de  Indiae  utriusque  re 
naturali  et  medica  lib.  ii.  cap,  ix. 

ob  eam  ipsam  vim  astrictivam, 
male  convenit  dysenteriae.  Si  ve- 
ro (quae  est  doctissimi Freindi 
conjectura)  “ in  hoc  praecipue  con- 
sistit egregia  illa  in  dysentericis 
affectibus  virtus,  quod  uberrimum 
sudorem  excitare  soleat;”  hic  etiam 
tartaro  isti  emetico  cedat  necesse 
est,  quod  sane  hanc  virtutem  exci- 
tandi sudores,  prae  aliis  vomendi 


* Vide  de  febribus  commentarios  Joannis 
Freind,  pag.  40. 

Mihi  sane  videtur  in  ipecacoanhse  laudes 
nimis  se  effudisse  Degnerus.  “ Preeter  effec- 
tum suum  emeticum,  simul  adeo  peculiare 
et  specificum  quid  operatur,  ut  alia  vomito- 
ria eam  non  facile  aequent,  nec  aliud,  quod 
ejus  in  locum  eodem  cum  effectu  succedat, 
excogitari  possit.”  Degneri  lib.  citat,  pag. 
97. 

instrumentis,  et  sine  rivali,  possidet. 
Atque  harum  etiam  laudum  cumu- 
lus accedit,  quod,  re  in  ventriculo 
peracta,  ad  intestina  plerumque 
descendat  vis  tartari  emetici,  et 
alvum  insuper,  cathartici  ad  instar 
valentissimi,  resolvat.  Profecto  non 
est  dubitandum,  quin  vitrum  anti 
monii  ceratum,  in  pharmacopoeia 
Edinburgensi  descriptum,  inde  so- 
lummodo antidysenterici  nomen 
consecutum  sit,  quod  vehementer 
et  vomitu  ventriculum,  et  alvum 
purgatione  solicitare  soleat. 

Etenim  in  hac  re  nihil  agitur, 
donec  intestina  ad  naturalem  habi- 
tum revertantur.  Necesse  igitur 
prorsus  erat  dejectionem  quoquo 
modo  moliri.  Ea  autem  primo 

experiri  conveniebat,  quibus  pro- 
prium est  ventrem  invitare  potius, 
quam  cogere;  et  simul  irritamen- 
tum illud,  quo  assidue  vexantur  in- 
testina, diluere,  temperare,  demul- 
cere : inter  quae  infusum  senae, 
manna,  tamarindus,  et  si  qua  sunt 
his  similia,  facile  primas  ferunt. 
Si  vero  in  his  parum  sit  auxilii ; et 
neque  alvi  faeces  naturales,  nec  dura 
illa  corpuscula,  scyhala  dicta,  de- 
scendant, ad  validiora  medicamenta, 
et,  ante  omnia,  ad  salem  catharti- 
cum  amarum  (quo  nihil  fere  quid- 
piam  aut  certius  aut  citius  alvo  mo- 
ranti calcar  addit)  protinus  trans- 
eundum. Rhabarbarum  quidem, 
ut  cholera  et  acrioribus  quibuscun- 
que humoribus  evacuandis  dica- 
tum, magnopere  laudarunt  medici 

' E 

quidam  recentiores,  jure  suo  multi 
nominis.  Sed  (pace  tantorum  vi- 
rorum) id  remedii,  inter  morbi  in- 
itia, ex  toto  condemnandum  esse 
videtur.  Praeter  enim  id,  quod 
vel  effectus  ejus  levissimus,  aut 
plane  nullus  sit;  vel  quod  non,  nisi 
tardiuscule,  et  impotenter,  et  fere 
cum  augmento  torminum  atque 
inflationis  officio  suo  fungatur;  vis 
ea  alvum  contrahendi,  qua  pollet, 
tantum  abest,  ut  laboranti  opitu- 
letur, ut  vix  quidpiam  magis  pos- 
sit esse  inimicum.  Et  quidem 
nequeo  quin  suspicer,  eos,  qui  auc- 
tores sunt,  ut  mercurius  dulcis  sub- 
limatus rhabarbaro  admistus  detur, 
remedium  dysenteriae  tanto  minus 
accommodatum  conficere,  quanto 
plus  rhabarbari  admisceatur.  Longe 

vero  minus  illos  consectari  vellem, 
qui  rhabarbaro  nucem  moscha- 
tam,  cinnamomum,  et  alia  aro- 
mata, hoc  est  oleum  camino,  adji- 
ciunt; ea  nimirum  mente,  si  Diis 
placet,  ut  roborentur  intestina,  et 
ut  Jiatus  discutiantur.  Intestinis 
enim  inflammatione  aestuantibus, 
eorum  robori  intempestive  consu- 
litur. Frustra  autem  in  Jidtihus 
discutiendis  operam  conterimus ; 
ipsa  inflationis  causa  integra  adhuc, 
aut  etiam  increscente. 

Profuit  etiam  habuisse  ea  in 
memoria,  quae  * Celsus  praecepe- 
rit; oportere  nimirum  “ ex  inferi - 


* A.  Corn.  Celsi  de  Medicina,  lib.  iv. 
cap.  XV. 

oribus  partibus  tepidum  infundere 
vel  ptisanae  cremorem,  vel  lac,  vel 
adipem  liquatam,  vel  medullam 
cervinam,  vel  oleum,  vel  aquam, 
in  qua  lini  semen  decoctum  sit.” 
Haec,  aut  his  similia,  ano  infusa, 
eum  ad  modum,  qui  facile  susti- 
neri posset,  malum  nonnullis  tole- 
rabilius reddebant.  Neque  vero 
est  dissimulandum,  non  perpetuo, 
aut  in  omni  aegrotante  commode 
respondisse  hoc  remedium.  Pluri- 
mi enim  perpeti  non  poterant  vel 
lenissima  quaeque,  hisce  partibus 
adhibita ; quae  quidem  ipsa  hoc 
tormenti  genus  magis  magisque 
exasperabant.  Quod  et  a Baghvo 
animadversum  video.  “Clysteres,” 
inquit,  “ copiose  praescripti,  quan- 
doque exacerbant  morbum,  et  exui- 

ceratis  intestinorum  fibris  majorem 
orgasmum  excitant.  Dentur  igitur 
rarius  et  in  parva  copia.” 

Visum  est  interea,  dum  haec 
agebantur,  per  intervalla  tempo- 
rum, ea  adhibere  remedia,  quae  et 
muci  naturalis  vice,  aliquo  saltem 
modo,  fungi  posse  viderentur,  et 
parti  maxime  laboranti  succurrere : 
de  quo  genere,  emulsio  amygdala- 
rum, ovi  album,  amylum,  et  mu- 
cilago  illa  radicis  Salab,  etiam  an- 
tidysenterica  a Degnero  dicta,  prin- 
cipem locum  obtinent.  Nulla  au- 
tem res,  declinante  morbo,  magis 
adjuvabat,  quam  medicamenti  cu- 
linaris  confectio,  ex  lacte  bubulo 
cum  recenti  adipe  decocto,  ali- 
qua etiam  amyli  portione  adjecta. 

Id  quidem  neque  gustui  'insuave, 
et  fere  sine  aliqua  stomachi  noxa 
liberaliter  assumi  poterat.  Apud 
incolas  Hiberniae  aboricrines,  mos 
est,  a majoribus  receptus,  Dysen- 
tericis butyrum  liquefactum,  reme- 
dium longo  usu  commendatum, 
dare.  Sunt  et  inter  nostrates,  qui 
ejusdem  cochleare  unum  aut  alte- 
rum, subinde  assumptum,  sibi,  in 
hoc  morbo,  feliciter  cessisse  tes- 
tentur.'" 

D IX  ER  IT  autem  quisquam: 
“ Cum  succum  papaveris,  praesen- 


* Fama  proditum  fuisse,  Ludovicum  dy- 
senteriam epidemicam,  iii  exercitu  grassan- 
tem,  cera  alba  in  lacte  calido  liquefacta, 
totam  extirpasse,  memorat  Degnerus.  Tale 

tissimum  illud  doloris  lenimen,  mor- 
talibus aegris  indulserit  providens 
natura,  prohibetne  eum  immitis*  at- 
que immisericors  medicina?  Nun- 
quis  ausit  istud  remedii  repudiare, 
quod  sibi  remediorum  omnium  pri- 
mum putabat  olim  *Sydenhamus?” 
Equidem  constanter  affirmo,  satius 
esse  illud  omnino  non  contingere, 


quoddam  medicamentum  (addito  saponis 
pauxillo,  quo  cera  solubilior  fieret)  medicis 
castrensibus,  durante  bello  isto,  quod  nuper 
desaeviit,  ex  usu  fuisse,  accepimus. 

^ Fatetur  idem  fieri  posse,  ut  variae  enas- 
cantur Dysenteriarum  species,  ut  sunt  vario- 
larum,  et  epidemicorum  aliorum,  diversis 
constitutionibus  propriae,  et  quae  proinde  me- 
dendi methodum  in  aliquibus  diversam  sibi 
suo  jure  vendicent.  Sydenhami  opera  uni- 
versa, pag.  181,  edit.  Lug.  Bat. 

quam  primis  diebus  temere  inge- 
rere. Officium  quidem  est  medici, 
ut  celeriter  et  jucunde  ; sed,  super 
omnia,  ut  tuto  curet.  Festinantem 
laudo ; ita  vero,  ut  non  sit  pericu- 
losa festinatio.  Nollem  equidem 
cubanti  tortoris  vicem  exhibere; 
neque  vero  indolentias  ejus  eo  us- 
que consulere,  ut  non  salus  ipsa 
prima  semper  habeatur.  Nollem 
suavia,  in  praesentia  quae  sint,  sec- 
tari ; neque  prospicere  in  longitu- 
dinem. Quorsum  scilicet  pertinet, 
pacisci  cum  hoste  inducias  (si  ta- 
men induciae  impetrari  possint) 
breves  illas,  et  infidas,  et  ipsa  praelii 
contentione  magis  periculosas  ? 
Qiiorsum  cinerem  igni  inducere, 
erupturo?  Annon  ex  opio,  iisque 
quae  alvum  adstringunt,  intempes- 

tive  adhibitis,  tympanitidem  ortam 
vidimus?  Neque  unico  exemplo 
comprobatum  fuit,  dysenteriam 
hanc,  tam  imperite  tractatam,  in 
epilepsiam,  rheumatismum,  pleu- 
ritidem  abiisse.  Morbus,  certo  cer- 
tius, et  in  longum  trahebatur,  et 
expugnatu  difficilior  erat,  quoties 
medicus  remedia  aliqua,  ex  papa- 
vere parata,  prius  propinabat,  quam 
“ cibi  digestio  in  stercoris  veniret 
qualitatem.”*  Ante  id  temporis, 
vel  prorsus  vitanda  erant,  vel  par- 
cissime saltem  adhibenda;  nec,  nisi 
cum  periculum  esse  videretur,  ne 
aeger,  dolore  ac  vigiliis  enectus. 


* Cael.  Aurei,  de  rnorb.  chron.  lib.  iv. 
cap.  vi. 

succumberet,  si  intervalla  aliqua 
quietis  conciliari  non  possent. 
Quemadmodum  praecepit  olim 
Alexander  Trallianus,  xovxoiq  ouv  jtdpu 
}{£)^crio6(xi  01)  ov^fjOvXwG),  xtoXXric; 
dmyxric:."  Quam  primum  vero  alvi 
excretiones  naturali  se  more  quo- 
dammodo haberent,  jam  tandem 


^ Ol  TrXiXfoi  Tuv  aTTei^m  'loiT^uv,  ccvrUx  kxt 
oi^')(xq  T8  7r«0af,  T^oj^KTJtaj,  }j  dvTiSsrx  Six  ott/k,  >5 
uoencuajwa,  rj  fj,muv£i'n  fj^iXxuog,  »j  SiSovui 

ToAju.wcr<,  TU  VTruiiJ  IttuSvvixi/  'sr^auvfcrS^aj  (px<niovTZi' 

CfOcXXoVTXi  J'1,  THf  V0<T3v]x^,  TT^OTArilpGf/lrUf  7TO- 

UVkJx  VTTVsTv,  Kx)  Tliv  yXfC^X  XI/Xf£X?^C<^^Xl' 
Tvf  S\  n'jix£^a?  a^a1EXAojU£|/n?,  a-Tra^ri  //.xjxioi  xotlxXx/x- 
(3xvtlxi'  Toixvjx  yx^  (px^y,xx.x,  t»?  eIj  £v  x^^ol- 

^oi!]x,  a<Jta.A£»V1uf  xx)  Ttjv  xs(px\vv  (3x^woi^x, 

xxl  TCt?  Swx^eii  (iXXTrlo^X,  TW  XOlXlXV  TTAEOV  p£UjWa/»’^«I> 

ttouT,  xou  xj/ofB^txv  [xiil^ovx  ETTj^E^a.  AlcX.  Trall, 

lib.  viii.  p.  444.  edit.  Basii. 

laiidanum  illud  Sydenhami  non 
modo  tutum  fuisse  confiteor,  sed 
etiam  aliquando,  ad  consumman- 
dam curationem,  magnopere  neces- 

* 

sarium  contendo. 

Ac  nec  illud  quidem  alienum, 
cataplasmata  calida,  quae  molliunt, 
super  ventrem  imponere,  et  fomenta 
adhibere  tum  humida,  tum  sicca. 
Cum  itaque  balneum  tepidum  in 
calculo  renum,  et  in  colica  (cui 
sane  propinqua  quaedam  cognatio 
est  dysenteriae)  tam  praesens  esse 
remedium  deprehendatur,  si  quid 
et  in  hoc  affectu  valere  posset,  semel 
periculum  fecimus.  Experimen- 
tum autem  feliciter  atque  ex  voto 
cessit.  yEgrotanti,  quem,  per  uni- 
versam hebdomadam,  male  habue- 

rat  dysenteria,  in  aquam  demisso, 
dolor  iilico  omnis  conquievit : 
alvus  large  resoluta  est : facilis 
inde  ad  bonam  valetudinem  re- 
cursus. 

Ouon  ad  rationem  victus  perti- 
net (cujus  quidem  rei  paulo  subti- 
lior observatio  multum  admodum 
tum  in  aliis  corporis  morbis,  tum 
in  hoc  adprime  utilis  est)  is  tenuis 
esse  debebat,  et  levissimas  materias ; 
prascipue  ex  iis,  quas  emolliunt, 
quasque  intus  haud  facile  corrum- 
puntur. Oportebat  igitur  carnem 
omnino  omnem  cibo  subtrahere ; 
et,  primis  diebus,  ne  Jus  aliquod  vel 
e pullis  indulgere.  Sorbitionibus 
utendum  erat  ptisanas  vel  alicas, 
vel  oryzas,  omnibusque  quotquot 

ex  * lacte  comparari  solent ; eo 
quod  lac  mitissimum  alimenti  ge- 
nus praestet,  quodque  ventrem 
emolliat  simul  ac  liquet.  Nec  mi- 
nimum laudis  merebatur  -f  serum 
illud  lactis  vulgare  (cui  sane  mul- 
tum antiqui  medici  tribuerunt) 
neutiquam  certe  contemnendum, 
quod  parabile  sit,  et  vilis  pretii ; 


* Diocles  in  libris,  quos  de  passionibus, 
atque  causis,  et  curationibus  scripsit,  lac  or- 
dinat cum  meile  bibendum,  ventrem  provo- 
cans in  fluorem.  Item  utitur  ptisana  cum 
adipe  sorbenda.  Praxagoras  statuit  ventrem 
deducendum  peplio  et  lacte  plurimo,  cura 
mulso — et  aqua  salsa,  et  succo  betas,  et  oleo 
cum  mulso.  Offert  farinam  cum  lacte  coc- 
tam, quae  indigestibilis  probatur : Sic  etiam 
tritici  ptisanam  cum  cantabro.  Cael.  Aurei, 
loc.  citat. 

1*  Solo  sero  lactis  Dysenterias  saepissimo 

cum,  misturis  medicamentorum 
quibuscunque  palmam  aliquando 
praeripiat.  Etenim  corruptae  mis- 
cuisse novam  et  sinceram  materiam 
proderat.  Proderat  (ut  loquar  cum 
Sydenhamo)  hoc  lenissimo  liquore, 
morbum  tanquam  diluvio  submer- 
gere. 

Persaepe  accidebat,  ut,  morbo 


profligavi.  Multi  auctores  pro  magno  se- 
creto habent  hoc  remedium  in  dysenteriis. 
G.  Baglivi  praxeos  med.  lib.  i. 

Cum,  an.  1726,  hic  et  in  vicinis  urbibus, 
maxime  Altenburgi,  saeviret  dysenteria,  qua 
multi  perierunt;  ipsi  rustici,  spretis  omnibus 
pharmaceuticis,  quae  maxima  ex  parte  erant 
calidiora,  sero  lactis,  item  lacte  ebutyrato  per 
totum  morbi  decursum  utebantur,  et  prae  aliis 
felicissime  evaserunt.  F.  Hoffmanni  med.  rat. 
syst.  tom,  iv.  sect.  ii.  cap.  vii. 

jam  fatiscente,  intestinum  rectum 
crudeli  admodum  tenesmo  crucia- 
retur. Id  autem  mali  sua  sponte, 
velut  fluctus  post  tempestatem, 
subsidebat.  “ Tolerandum  itaque 
erat  aegroto,  donec  revocari  possent 
vires;  quibus  redeuntibus,  pari 
passu  proripiebat  se  hoc  tenesmi 
symptoma.”  * 

Si  in  ullo  corporis  affectu  alicu- 
jus  pretii  habeatur  illud  Celsi  prae- 
ceptum, “ in  conclavi  quam  max- 
imo aeger  cubare  debet,  quo  mul- 
tum et  purum  aerem  trahere  pos- 
sit,” in  hoc  certe  habendum  erat 
vel  maximi.  Neque  minus  con- 


* Sydenhami  opera  universa,  p.  189.  edit. 
Lug.  Bat. 

veniebat  sedulo  operam  dare,  ut  in 
omni  re,  munditiae,  quantum  fieri 
potuit,  exquisitae  studeretur.  Id 
quidem  tum  cubanti  salutare,  tum 
etiam  ministris  magnopere  neces- 
sarium. Quanquam  enim  in  aedibus 
civium  locupletiorum  raro  propa- 
gari visa  sit  haec  nostra  dysenteria, 
longe  alia  tamen,  et  miserior  sors 
erat  immundae  paupertati;  neque 
omnino  dubitandum,  quin,  in  in- 
fimis de  plebe  familiis,  dissemina- 
retur contagio,  et  pestilentiae  ritu, 
ab  alio  corpore  ad  aliud  transiret. 

Ubi  jam  esse  in  tuto  videbantur 
omnia,  praecipue  verendum  tamen 
erat,  ne  in  eundem  morbum  dermo 
reciderent  incauti  nimis  et  impro- 
vidi, et  fiducia  secundae  valetudinis 

abusi.  Diu  igitur  vitare  oportebat 
destillationes,  et  cruditates : Diu 
assumendi  cibi  faciles,  et  qui  ven- 
triculo simplices  sederent.  Tarde 
enim  confirmabantur  intestina ; nec 
facile  erat  morbum,  reliquiis  suis 
pertinaciter  inhaerentem,  funditus 
penitusque  elidere.  Aqua,  in  qua 
lignum  campechense  incoctum 
fuerat,  convalescentibus  salutare 
erat  praesidium.'"  Cortex  peruvia- 
nus,  nisi  intestinis  jam  ad  aliquam 
firmitatem  restitutis,  adeo  nihil 
proficiebat,  ut  aliquando  multum 
etiam  malo  adjiceret : eo  autem 
opportune  dato  nihil  prius,  aut 
ad  refectionem  corporis  efficacius. 


* Cortex  Guianeus,  siraarouba,  haud,  ullo 
morbi  tempore,  medicorum  votis  respondit. 

F 

Equo  vehi  plurimis  pro  remedio 
erat. 

Ineunte  mense  Octobri,  An. 
M.DCc.Lxii.,  cadaver  hominis  dy- 
senteria extincti  secuit  vir  et  in- 
genio et  modestia  singulari,  Guliel- 
mus  Hewson,  celeberrimo  Huntero 
nostro  in  re  anatomica  socius  atque 
adjutor.  Ille  haec,  a se  animad- 
versa, mecum  humanissime  com- 
municavit; quas,  cum  ad  penitio- 
rem morbi  cognitionem  adprime 
faciant,  lectori  minime  sunt  invi- 
denda. 

Intestinis,”  inquit  vir  diligens 
et  acutus,  “ conspectui  subjectis, 
eorum  parietes  mole  admodum 
auctos  percepi;  aliquibus  etiam  in 

locis  coarctatos.  Ea  cum  forfice 
sursum  versus  aperueram,  facies 
interior  recti,  coli,  et  caeci,  et  par- 
ticulae etiam  alicujus  extremi  ilei 
livida  visa  est,  intestinum  sphacelo 
corruptum  haud  male  referens.  Is- 
tam vero  livoris  speciem  haud  aliud 
induxerat,  quam  mucus  quidam 
intestinis  hisce  ubique  illitus  ater- 
rimo colore,  sanguinique  omnino 
similis,  qui,  e vena  diutius  emissus, 
jam  prorsus  computruerit.  Inquisi- 
tione diligentius  facta,  faciem  eam 
intestinorum  interiorem  ingenti  tu- 
berculorum numero  obsessam  vidi; 
quas  pustulis  quidem  variolarum 
magis  inter  se  inasqualia  fuerunt, 
ad  castera  vero  haud  multum  ab- 
similia. Muco  penitus  absterso, 
nulla  membrana,  superficiem  quae 

tegeret,  inventa  est.  Haec  tuber- 
cula digitis  quoties  pressi,  ex  iis 
pauxillulum  quiddam  liquoris  cru- 
enti exudavit.  Incidens,  solida  ea 
inveni : et  primo  quidem  aliqua 
mihi  oborta  est  suspicio,  ea  non 
alia  fuisse,  quam  corpuscula  fun- 
gosa ex  ulceribus  quibusdam  ori- 
unda. Sed  cum  statuissem  eorum 
naturam  quanta  possem  diligentia 
investigare,  nihil  tandem  explo- 
rati de  re  perdifficili  atque  obscura 
ausus  sum  satis  decernere.  Tunica 
illa  intestini,  quae  a peritonaeo  ori- 
tur, et  altera  illa,  muscularis  dicta, 
solito  quidem  crassiores,  integrae 
tamen  inventae  sunt.  Tunica  cel- 
lularis et  villosa  adeo  inter  se  con- 
fusae fuerunt,  adeoque  densatae  vi 
inflammationis,  ut  utrum  a cellulari 

tunica  (interna  scilicet  prius  de- 
structa) ortum  duxerint  haec  tuber- 
cula; an  ea  tunicae  villosae  solum- 
modo concretiones  extiterint,  om- 
nino incertus  haeserim. 

“Animadversum  est  tubercula 
per  omnem  internam  superficiem 
crassiorum  intestinorum  minime 
aequali  ratione  sparsa  fuisse;  in  al- 
tera parte  plura,  in  altera  pauciora 
inventa. 

“ In  crassioribus  intestinis  nihil 
stercoris  fuit.  Quod  ad  intestina 
tenuia  pertinet,  et  ad  alia  viscera 
abdominis ; ea  quidem  nihil  praeter 
naturam  conspectui  nostro  obtule- 
runt. 

“ Particula  extremi  coli,  aqua 
diu  macerata,  albissima  tandem 
facta  est,  perinde  ac  si  perfecta  ei 
sanitas  contigisset.  Neque  enim 
solum  mucus  ater  ille,  sed  etiam 
sanguis  universus,  quicunque  aut 
in  vasis,  aut  in  spatio,  partibus  in- 
terjecto, haeserat,  omnino  ablutus 
est.  Atrum  itaque  illum  muci 
colorem,  neutiquam  ex  sphacelo 
ortum  fuisse,  satis  hoc  argumento 
opinor  patere.  Particula  extremi 
coli  memorata,  in  museo  anatomico 
Hunteriano  asservatur. 

“ Haud  longo  temporis  inter- 
vallo, viri  generosi,  eodem  morbo 
extincti,  cadaver  secui : huic  autem 
operi  interfuit  medicus  doctissimus, 
Joannes  Pringle.  In  hoc  corpore, 

crassiora  intestina  prope  eadem 
omnia,  (|U36  in  altera  historia  fusius 
descripsi,  repraesentarunt.  Hic  vero 
tubercula  non  tam  sibi  invicem 
contigua,  et  etiam  pauciora  inveni- 
mus. Necjue  adeo  evidenter  patuit, 
eorum  superficiei  nullam  obductam 
fiiisse  membranam.  In  caeteris, 
quantum  pertinuit  ad  intestina,  al- 
terius alteri  cadaveri  similitudo  fuit 
absoluta.” 

Coronidem  huic,  quicquid  est 
operis,  imponent  literae,  quas  ad 
me,  de  hac  ipsa  re,  dederit  vir, 
ingenii  laude  inter  primos  florens, 
Charltonus  Wollaston.  Ille  nu- 
perrime II.  cadaverum  dysenteri- 
corum alvum  secuit;  laudabili  eo 
consilio,  ut,  quae  praecipue  morbi 

sedes  esset,  quasnam  viscerum 
partes  vestigia  ejus  impressa  retine- 
rent, certiorem  se  faceret.  Cumque 
omnia,  a se  animadversa,  mecum 
humaniter  communicaverit,  eadem 
publici  juris  lubenter  facio,  et  ha- 
rum rerum  studiosis  expendenda 
in  manus  trado. 


GEORGIO  BAKER,  M.  D. 

CHARLTONUS  WOLLASTON 

S. 


* Ctjm  te,  vir  amicissime,  de  dy- 
senteria epidemica,  quae  Londini 
anno  m.dcc.lxii.  saeviit,  commen- 
tarium conficere  intellexerim;  rem 
nec  tibi  ingratam,  nec  a vitae  meae 


* Auctor  hujusce  epistolae  plura  mihi  de 
hac  materie,  pro  sua  humanitate,  pollicitus 
fuerat.  Sed  illum,  haec  assidue  meditantem, 
in  ipso  aetatis  flore  acerba  mors  abripuit. 
Dolet  profecto  meminisse  quantum  inde 

instituto  alienam,  me  facturum 
opinatus  sum,  si  tibi  impertirem 
quid  mihi  de  sede  dysenteriae 
anatomia  nuperrime  patefecerit ; 
duorum  nautarum  dysentericorum 
cadavera  dum  inciderem.  Eoluben- 
tius  ad  hanc  opellam  me  accinxi, 
quod  non  multae  editae  sint  ob- 
servationes, a cadaveribus  eorum, 
qui  huic  morbo  succubuerunt, 
desumptae;  et  quod  probabile  hinc 
videatur,  dysenteriae  epidemicae 
Londinensis  eandem  omnino  fuisse 


detrimenti  acceperit  res  medica.  Raro  equi- 
dem in  ullo  Homine,  quam  in  isto,  ingenium 
aut  avidum  magis  bonarum  artium,  aut  magis 
capax ; raro  in  excolenda  medicina  constan- 
tiorem  industriam  ; candidiorem  animam 
haud  unquam  novi. 

naturam,  ac  illius,  quas  tot  nautas, 
et  milites  quotannis  tollit.  In  his 
enim  nautis  (qui  e navi  oneraria, 
in  qua  morbus  diutius  jam  saevie- 
rat, ad  nosocomium  nostrum  delati 
sunt)  eadem  aderat  contractio  in- 
testini coli,  et  recti,  idem  morbus 
tunicae  internas  villosae  horum  intes- 
tinorum, eadem  tubercula  fungosa 
ac  in  iis  cadaveribus,  quae  secuit 
Hewsonus  noster. 

Eorum  alter  (annos  circiter  qua- 
draginta natus)  morbo  jam  per 
sesquimensem  implicitus  fuerat. 
Diarrhoea  incruenta  primo  correp- 
tus est ; nullo  comitante  dolore, 
nullo  tenesmo.  Quum  per  aliquot 
jam  dies  durasset  diarrhoea,  dolor 
ortus  est  inter  unibibcum  et  ossa 

pubis.  Ex  eo  tempore  perpetua 
erat  dejiciendi  cupiditas,  cum  sum- 
mo cruciatu  in  intestino  recto;  me- 
rus vero  sanguis,  aut  mucus,  alvo 
redditus.  Per  integrum  mensem 
his  malis  conflictato,  corpus  per- 
quam imbecillum  factum  est.  Cum 
ad  nos  delatus  esset,  pulsus  vix 
sentiri  potuit;  lingua  quam  maxime 
arida ; dentes,  et  labia,  humore 
nigro  inhaerente  deturpata;  manus 
frigidae.  Denique  post  quinque 
dies  mortem  obiit. 

Mortui  cadaver  secuimus.  In 
membrana  cellulari,  ut  et  in  omento, 
vix  quidpiam  adipis  invenimus. 
Intestina  tenuia  morbo  parum  af- 
fecta ; nisi  quod  tunica  externa 
magis  rubra  quam  ex  consuetudine 

fuerit,  et  hic  illic  colore  nigro 
imbuta.  Intestinum  tamen  vix 
gangraena  correptum,  aut  saltem 
vix  minus  firmum  visum  est, 
quam  pars  ista  intestini,  ubi  color 
non  mutatus  perstiterat.  In  intes- 
tino jejuno  (decem  circiter  pollices 
infra  duodenum)  insignis  fuit  in- 
testini, quod  dicimus,  intus -sus- 
ceptio : nulla  tamen  ibi  inflamma- 
tionis, aut  gangraenae  nota.  Nihil 
omnino  sanguinis,  aut  muci  san- 
guinei, in  intestinis  tenuibus.  Pars 
ima  intestini  ilei  inflammationis 
signa  magis  evidentia  exhibuit.  Tu- 
nica interna  villosa  quam  maxime 
rubra : tunica  autem  externa  ni- 
gerrima. Intestinum  caecum  aere 
distentum.  Colon  vero  totum  et 
rectum  mire  contractum;  adeo  ut 

vel  hujus  vel  illius  intestini  diame- 
ter nusquam  tres  quartas  partes 
pollicis  aequaverit;  quibusdam  in 
locis  etiam  in  minorem  molem  con- 
tracta. Tunica  externa  albissima. 
Intestino  colo  et  recto  e corpore 
excisis,  et  secundum  longitudinem 
sectis,  in  conspectum  venit  tunica 
interna  villosa,  muco  sanguineo 
obducta:  hoc  muco  spongia  de- 
terso, in  tunica  villosa  non  leves 
morbi  notas  invenimus : tota  enim 
referta  fuit  tuberculis ; hinc  ro- 
tundis, parvulis,  rubris;  inde  latis, 
fungosis,  eminentibus ; quae  visa 
sunt  conflari  ex  tuberculis  quam- 
plurimis  parvulis,  in  eminentiam 
unam  fungosam  coeuntibus.  Inter 
haec  tubercula  pars  quaedam  tu- 
nicae villosae  sanam  quibusdam  in 

locis  sese  obtulit.  Praeter  haec  tu- 
bercula rubra,  maculas  quasdam 
vidimus  parvulas,  rotundas,  nigras, 
petechiis  illis,  inter  exanthemata 
variolosa  aliquando  observatis,  si- 
millimas. Totum  intestinum  rec- 
tum, et  pars  ima  intestini  coli,  tu- 
berculis hisce  rubris  abundarunt; 
at  nullas  ibi  maculas  nigras  vidi: 
per  reliquam  vero  partem  intestini 
coli,  et  tubercula  rubra  fungosa, 
et  maculas  nigras,  huc  illuc  spar- 
sas. Icones  duas  subjeci  huic  epis- 
tolae, ut  res,  fortassis  obscura,  nec 
quidem  verbis  facile  describenda, 
inde  dilucidior  reddatur.  In  Tab.  I. 
depingitur  portio  intestini  recti 
discissi,  et  quasi  inversi;  ut  tu- 
bercula, tunicam  internam  villo- 
sam obsidentia,  magis  manifesta 

sint.  In  Tab.  II.  portio  intestini 
coli  discissi  depingitur;  ut  maculae 
nigrae,  inter  tubercula  dispersae,  sub 
oculis  pateant.  Portio  haec  intes- 
tini e media  parte  transversae  flex- 
urae coli  dissecta  fuit.  Intestinum 
et  hoc  et  illud  in  museo  Hunteri- 
ano  servatur.  In  aliis  locis  intes- 
tini coli,  nec  maculae  nigrae,  nec 
tubercula  fungosa  adeo  crebra  appa- 
ruerunt. Nihil  omnino  stercoris, 
scybala  nulla  in  toto  tubo  intes- 
tinali inventa  sunt:  aeger  tamen  bi- 
duo ante  mortem,  postquam  paux- 
illum salis  cathartici  assumpsisset, 
stercus  aliquod,  muco  et  sanguine 
commistum  dejecerat.  Hepar  mag- 
num, et  ima  pars  ejus,  intestino 
colo  proxima,  colore  nigro  fuit; 
parti  tamen  interiori  hepatis  natu- 

ralis  color.  Vesica  fellis  quam 
maxime  turgida,  bile  repleta,  at 
coloris  flavi,  oleosi;  oleum  oliva- 
rum, aut  albumen  ovi,  cum  paux- 
illo vitelli  commistum,  potius  quam 
bilem  cysticam  referente.  Juvenis 
quidam,  qui  huic  sectioni  affuit, 
bilis  tantillum  delibare  ausus,  eam 
saporis  omnino  dulcis  deprehendit. 
Caetera  omnia  viscera  abdominalia 
sana  reperta  sunt;  nisi  quod  me- 
senterium coloris  nimium  rubri 
videretur,  et  adipe  omnino  vacuum. 
Sanguis  in  vena  cava  fluidus,  et 
coloris  nigerrimi. 

Alter  nauta,  quum  morbo  jam 
per  unum  et  viginti  dies  laborasset, 
ad  nos  delatus  est.  yEtas  hujus 
Jiominis  vix  quinquagesimum  an- 

num  excesserat.  Ille,  jam  per  ali- 
quot dies  febre  detentus,  forte  for- 
tuna in  mare  delapsus  est;  et  diu 
nando  aegre  se  incolumem  praestitit. 
Ea  ipsa  nocte  qua  id  acciderat,  do- 
lore summo  in  abdomine  correptus 
fuit,  et  febre : inde  dysentericus 
evasit.  Multum  et  sanguinis,  et 
muci  dejecit ; stercoris  omnino 
nihil.  Perpetua  autem  fuit  desi- 
dendi cupiditas,  dolorque  in  ano. 
De  angore  etiam  summo  conques- 
tus est  in  medio  dorso,  et  ad  regio- 
nem ventriculi ; ut  et  de  dolore  in 
vesica  urinaria.  Urinam  scilicet 
sanguine  tinctam  per  aliquot  jam 
menses  reddiderat.  Septimo  die 
postquam  in  nosocomium  venerat, 
periit.  Per  triduum  jam  ex  toto 
discussus  fuerat  dolor;  pulsus  tamen 

tremulus,  et  abdomen  tumidum, 
et  intentum,  viscera  gangraena  cor- 
repta fuisse,  haud  fallaci  testimonio 
indicaverant. 

Mortui  cadaver  die  sequenti 
secuimus.  Intestina  crassa  adeo 
sphac elata  fuere,  ut  ex  odore  inde 
orto,  vix  potuerimus  subtiliorem 
observationem  sectioni  anatomicae 
adhibere.  Intestina  tenuia  omnino 
illaesa  invenimus ; nullae  aderant 
maculae  nigrae,  inflammationis  nul- 
lae notae.  Intestinum  caecum  aere 
distentum  fuit : coh  quoque  flexura 
tians versa  distenta,  et  sphac elo  adeo 
exesa,  ut  perforamina  quatuor,  vel 
quinque,  lata,  materia  fusca,  gan- 
graenosa, odore  teterrimo,  cum  fae- 
cibus  alvinis  commista,  in  cavum 

abdominis  effluxisset.  Tota  hasc 
coli  pars  hepati,  lieni,  et  ventriculo 
connexa,  et  gangraena  penitus  cor- 
rupta fuit ; unde  factum  est,  ut 
neque  intestinum  e cadavere  exi- 
mere, neque  tunicam  internam  in 
hac  parte  accuratius  contemplari, 
liceret.  Partem  reliquam  coli,  sicut 
in  altero  cadavere,  arcte  contractam 
invenimus;  ut  et  rectum;  tunicam 
externam  albam;  tunicam  quoque 
internam  villosam,  muco  sanguineo 
obductam.  Tubercula  fungosa  visa 
sunt;  at  non  adeo  crebra,  neque 
adeo  lata,  aut  alta,  ac  in  altero 
cadavere.  Maculas  nigras  nullas 
vidimus. 

Hepar  omnino  sanum  fuit;  ut 
et  xystis  fellea,  et  bilis  ipsa.  Vesica 

urinaria  magna,  et  durior  solito; 
praecipue  pars  ejus  posterior,  recto 
contigua ; ubi  tumor  scirrhosus 
inventus  est,  ovum  gallinaceum 
magnitudine  aequans.  Nullus  cal- 
culus vel  in  vesica,  vel  in  urete- 
ribus, vel  in  renibus : quod  notatu 
dignum  mihi  visum  est ; miser 
enim,  ut  supra  monui,  sanguinem 
cum  urina  per  menses  aliquot  red- 
diderat. Vale. 

Dabam  Londini,  Prid.  Kal. 

Jan.  M.DCc.Lxiv. 

